上海内山书店

上海内山书店是中国上海市老底子一家书店，1917年由日本侨民内山完造创办，一开始开勒北四川路魏盛里，1929年以後搬到施高塔路11号（乃朝四川北路2048号）。箇家书店一开始卖个是赛过《圣经》、《赞美诗》咾啥个基督教书籍，後些来扩展到普通中文书、日文书。作家鲁迅晚年定居到大陆新村以後，箇爿店是伊主要个活动地点。1945年9月23号，内山书店畀民国政府当成功敌产强制关脱。

因为箇爿店跟鲁迅个关系，1980年8月26号，四川北路2048号个旧址成为上海市文物保护单位。1981年9月份，内山书店旧址门口装丄白色大理石做个纪念碑。箇𡍲自书店关闭以後，一度是私营公司个。1949年以後变成中国人民银行山阴路储蓄所，1984年改叫中国工商银行山阴路支行。2021年9月25号，1927·鲁迅与内山纪念书局项目启动，拿中国工商银行山阴路支行搭新华书店山阴路店整体贯通。2022年11月26号，原先是新华书店山阴路店个1927·鲁迅与内山纪念书局建成揭幕。

 参考 

Category:虹口区建筑物